CELEX: 42017X0071(01)
Language: et
Date: 2017-08-05 00:00:00
Title: Ühinenud Rahvaste Organisatsiooni Euroopa Majanduskomisjoni (UNECE) eeskiri nr 138: ühtsed sätted, mis käsitlevad vaiksete maanteesõidukite tüübikinnitust seoses nende vähendatud müraga – muudatused

5.8.2017   
            
            
               ET
            
            
               Euroopa Liidu Teataja
            
            
               L 204/112
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatusdokumendi TRANS/WP.29/343 uusimast versioonist, mis on kättesaadav internetis aadressil
   http://www.unece.org/trans/main/wp29/wp29wgs/wp29gen/wp29fdocstts.html
   Ühinenud Rahvaste Organisatsiooni Euroopa Majanduskomisjoni (UNECE) eeskiri nr 138: ühtsed sätted, mis käsitlevad vaiksete maanteesõidukite tüübikinnitust seoses nende vähendatud müraga – muudatused
   Eeskirja nr 138 (avaldatud ELTs L 9 13. jaanuaril 2017) muudatused
   sisaldavad järgmist:
   
                
            
            
               Eeskirja algversiooni 1. täiendus – jõustumise kuupäev: 10. oktoober 2017
            
         
                
            
            
               01-seeria muudatused – jõustumise kuupäev: 10. oktoober 2017
            
         Punkt 1 sõnastatakse järgmiselt:
   
      „1.   KOHALDAMISALA
      Käesolevat eeskirja kohaldatakse M- ja N-kategooria elektrifitseeritud sõidukite suhtes, mis võivad liikuda normaalrežiimis, tagasikäiguga või vähemalt ühe edasikäiguga ilma sisepõlemismootori tekitatava (1) mürata.“
   
   Punkt 2.7 sõnastatakse järgmiselt:
   
      „2.7.   „Pausifunktsioon“– mehhanism, mis võimaldab juhil peatada sõiduki helihoiatussüsteemi töö.“
   
   Punkt 6.2.6 sõnastatakse järgmiselt:
   
      „6.2.6.   Pausifunktsioon
      Igasugune pausifunktsioon punkti 2.7 tähenduses on keelatud.“
   
   Punkt 11 sõnastatakse järgmiselt:
   
      „11.   ÜLEMINEKUSÄTTED
      11.1.   Kuni 30. juunini 2019 võib kohaldada standardit ISO 10844:1994 alternatiivina standardile ISO 10844:2014, et kontrollida käesoleva eeskirja 3. lisa punktis 2.1.2 kirjeldatud katseraja nõuetele vastavust.
      11.2.   Alates 01-seeria muudatuste ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelduda tüübikinnituse andmisest või selle tunnustamisest käesoleva eeskirja alusel, mida on muudetud 01-seeria muudatustega.
      11.3.   Alates 1. septembrist 2019 ei ole käesolevat eeskirja kohaldavad kokkuleppeosalised kohustatud tunnustama käesoleva eeskirja algversiooni kohaseid tüübikinnitusi, mis on esmakordselt välja antud pärast 1. septembrit 2019.
      11.4.   Kuni 1. septembrini 2021 peavad käesolevat eeskirja kohaldavad kokkuleppeosalised tunnustama käesoleva eeskirja algversiooni kohaseid tüübikinnitusi, mis on esmakordselt välja antud enne 1. septembrit 2019.
      11.5.   Alates 1. septembrist 2021 ei ole käesolevat eeskirja kohaldavad kokkuleppeosalised kohustatud tunnustama käesoleva eeskirja algversiooni kohaseid tüübikinnitusi.
      11.6.   Olenemata punktidest 11.3–11.5 jäävad kehtima tüübikinnitused, mis on antud käesoleva eeskirja algversiooni kohaselt ja mida ei mõjuta 01-seeria muudatused, ning käesolevat eeskirja kohaldavad kokkuleppeosalised tunnustavad neid.
      11.7.   Olenemata eespool esitatud üleminekusätetest ei ole kokkuleppeosalised, kes hakkavad kohaldama käesolevat eeskirja pärast 01-seeria muudatuste jõustumiskuupäeva, kohustatud tunnustama tüübikinnitusi, mis on antud käesoleva eeskirja algversiooni kohaselt, ning on kohustatud tunnustama üksnes 01-seeria muudatustele vastavaid tüübikinnitusi.
      11.8.   Käesolevat eeskirja kohaldavad kokkuleppeosalised ei tohi keelduda tüübikinnituste või nende laienduste andmisest käesoleva eeskirja algversiooni kohaselt.“
   
   1. lisa addendum'i teatise vormile nr … „Tehniline teave“ punkt 1.2 sõnastatakse järgmiselt:
   
      1.2.   Sõiduki helihoiatussüsteemi kirjeldus (selle olemasolu korral): …
      1.2.1.   Müra paigalseisul (jah/ei)
      1.2.2.   Juhi valitavate helide arv (1/2/3/…)“